Efter vedtagelsen i byrådet arbejdede man frem mod en sammenlægning med Hinnerup og Hammel kommuner. Efter en folkeafstemning [[19. april]] [[2005]] tiltrådte [[Hvorslev Kommune]] og de tre sydligste sogne i [[Langå Kommune]] også den nye kommune, der fik arbejdstitlen Frijsenborg Kommune.<ref>Hvorslev valgte H-kommunerne. ''Ritzaus Bureau''. 19. april 2005.</ref> Efterfølgende blev der udskrevet en konkurrence om et nyt navn, efter at [[Indenrigsministeriet]] havde modtaget klager fra [[Frijsenborg|Frijsenborg Gods]], der frygtede at navnet ville blive misbrugt.<ref name=":1">3H må ikke hedde Frijsenborg. ''[[Randers Amtsavis]]'' 17. december 2004.</ref> Lensgreve [[Bendt Wedell (født 1975)|Bendt Wedell]] foreslog at man anvendte navnet Hadsten Kommune, fordi Hadsten er den største by.<ref name=":1" /> Konkurrencen gav politikerne valget mellem flere navne, herunder Lilleå Kommune, Søhøjlandets Kommune og Favrskov Kommune, hvor sidstnævnte, opkaldt efter hovedgården [[Favrskov (herregård)|Favrskov]] nær Hadsten, blev valgt. Hadsten Kommune indgik derfor i [[Favrskov Kommune]] pr. 1. januar 2007. Hadstens borgmester Anders G. Christensen fortsatte som borgmester efter sammenlægningen.
Historie Foreninger Organisationer